 Magacaabistii wasiirnimada ee uu hadda hayo oo ku beegnayd bishii March 2012, ayaa dadka arrimaha siyaasadda falanqeeyaa ku sifeeyeen inay ahayd mid ka mid ah tallaabooyinka guulaystay ee Madaxweyne Siilaanyo u qaaday dhinaca nabadaynta beelaha Somaliland, siiba shaqaaqooyin soo noqnoqday, cilinkoodana la saariwaayey oo marar kala duwan dad ugu dhinteen xurguf-dhuleed la siyaasadeeyey oo muddo dheer u dhexaysay shacabka ood-wadaagta ah ee deggan degaannada u dhexeeya gobollada Gabiley iyo Awdal, halkaas oo aanay wax dhibaato ah oo dambe ka dhicin tan iyo markii xilalka wasiirnimo loo magacaabay isaga Wasiir Garaad iyo wasiir reer Gabiley ah oo si wadajira loogu tuhunsanaa inay faraha kula jireen hurinta colaaddii iyo dilalkii fooshaa ee degaannadaas ka dhici jiray ka hor intii aanay wasiirrada noqon. 